Bruid se ma sterf toe boom op haar val | Maroela Media
Brandbestryders van Los Angeles besig op die toneel waar die bloekomboom omgeval het in Whittier, Kalifornië (17 Desember 2016) Een persoon is dood en vyf ander beseer Foto: Keith Durflinger/The Whittier Daily News via AP
ŉ 61-jarige vrou is dood toe ŉ boom tydens haar dogter se troue op haar geval het.
Die vrou, Margerita Mojarro van San Pedro, se naam is Dinsdag deur Los Angeles se staatslykskouer bekend gemaak. Sy is Saterdag dood tydens die troue by ŉ park in Kalifornië.
Familielede en vriende het aan KABC-TV en KNBC-TV bevestig Mojarro was die ma van die bruid.
Die groep was net ná die seremonie op pad na Penn-park in Whittier om foto’s te neem. Die groep het vir ŉ foto poseer toe ŉ groot bloekomboom skielik op hulle omgeval het.
Verskeie persone was onder die boom vasgekeer en ŉ vierjarige het kritieke kopbeserings opgedoen.
Die park is onbepaald gesluit terwyl die ondersoek voortduur.
Huweliksgaste stap weg terwyl Los Angeles se brandweer op die toneel werk Foto: Keith Durflinger/The Whittier Daily News via AP
Persone omhels mekaar ná die bloekomboom omgeval het Foto: Keith Durflinger/The Whittier Daily News via AP
Sjoe, daar gebeur darem tragiese dinge in hierdie ou wereld van ons.
Ai dit is baie hartseer wat hulle mooiste dag moet wees eindig tragies !!!